**Obyvateľstvo a sídla Európy**

V geografických hraniciach Európy žije vyše **740 miliónov obyvateľov**, z nich už viac ako dve tretiny v rámci krajín Európskej únie. Európa je 4. najľudnatejší svetadiel. Počet obyvateľov Európy však rastie už len pomaly (starnutie obyvateľov a pomalý prirodzený prírastok obyvateľstva), aj to najmä vďaka prílevu imigrantov z Ázie a Afriky. **Najredšie je osídlenie oblastí na ďalekom severe a v horských oblastiach. Najviac obyvateľov sa sústreďuje na miestach s priaznivým podnebím, úrodnou pôdou, blízko riek a pri pobreží (Stredozemné more).** Tri štvrtiny Európanov žijú v mestách, pričom polovica z nich v malých mestách s menej ako 50 000 obyvateľmi. Aglomerácia je zoskupenie utvorené väčším mestom a okolitými sídlami, ktoré sú prepojené intenzívnymi väzbami. **Najväčšie aglomerácie sú: Moskva, Istanbul, Paríž, Londýn, Berlín, Miláno, Madrid, Sankt Peterburg. Husto sú osídlené aj oblasti: Porúrie v Nemecku a Hornosliezska oblasť v Poľsku.** Väčšina európsky národov sa zaraďuje do troch jazykových skupín.

1. **slovanská –** Rusi, Ukrajinci, Poliaci, Česi, Bielorusi, Bulhari, Srbi, Slováci, Chorváti, Bosniaci, Macedónci, Slovinci,
2. **germánska –** Nemci, Angličania, Holanďania, Švédi, Rakúšania, Flámi, Dáni, Nóri, Islanďania,
3. **románska –** Francúzi, Taliani, Španieli, Katalánci, Portugalci, Rumuni,
4. **ugrofínska –** Maďari, Estónci, Fíni, Laponci
5. **baltská –** Lotyši, Litvania,
6. **skupina keltských národov –** Íri, Škóti, Walesania, Bretónci.
7. **samostatnými národmi nezaradenými do žiadnej skupiny –** Gréci, Albánci, Baskovia.

Najpočetnejšie národy: Rusi, Nemci, Taliani, Angličania, Francúzi.

Najľudnatejšie štáty: Rusko, Nemecko, Francúzsko.

Náboženské rozdelenie Európy je odrazom jej pestrej minulosti.

Katolíci – južná, západná a stredná Európa,

Protestanti – severná Európa,

Pravoslávni – východná a juhovýchodná Európa,

Islam – Francúzsko, Nemecko (prisťahovalci).